Budelli

Budelli on Itaaliale kuuluv saar Vahemeres Maddalena saarestikus, Sardiinia saare kirderanniku lähistel. Budelli asub Sardiinia maakonna Olbia-Tempio provintsis La Maddalena vallas, Gallura ajaloolis-geograafilises piirkonnas. Saare pindala on 1,64 km², rannajoone pikkus 9,21 km ning suurim pikkus 1,5 km ja laius 2 km.LA GEOGRAFIA DELL'ARCIPELAGO saidil lamaddalena.it (itaalia keeles)

Saarel elab alaliselt üks inimene, kes on ühtlasi saarevaht.

Budelli paikneb Razzoli ja Santa Maria saartest mõnesaja meetri kaugusel lõunas.

Budellit peetakse üheks Vahemere kauneimaks saareks. Tuntud on saare kaguosas paiknev "Roosa rand" (La spiaggia Rosa), kus 1964. aastal toimus osa Michelangelo Antonioni filmi "Il deserto rosso" ("Punane kõrb") võtetest.La Spiaggia Rosa. La Maddalena e le altre isole dell'arcipelago: Parco nazionale dell'arcipelago di La Maddalena, vaadatud 8.10.2014.

Budelli saart hõlmab 1994. aastal moodustatud Maddalena saarestiku rahvuspark.

Viited

 Välislingid 

 Informazioni di sintesi sulla spiaggia rosa - Parco nazionale arcipelago La Maddalena
 L'Isola di Budelli - Parco nazionale arcipelago La Maddalena

Kategooria:Itaalia saared
Kategooria:Vahemere saared